格林尼治平時（Greenwich Mean Time，簡稱GMT），又喊做格林尼治標準時間，係指位於英國倫敦郊區嘅格林尼治皇家天文臺嘅標準時間。因為格林尼治皇家天文臺係本初子午線穿過嘅位所，故所格林尼治平時就係零時區嘅時間。比格林尼治平時早嘅記做GMT+x，反之就記做GMT-x（x指比格林尼治平時早或遲嘅小時數）；例如，撈格林尼治平時相比，北京時間（東八區時間）早八小時，做得記做GMT+8。